OpenLLM-France/wikimedia huggingface dataset:
# Seemannia

Seemannia és un gènere amb 14 espècies de plantes herbàcies que pertany a la família de les gesneriàcies. És originari d'Amèrica.

## Descripció

Són plantes herbàcies perennifòlies amb rizomes escamosos, sovint produïts en les puntes de llargs rizomes fibrosos. La tija és erecta o decumbent. Les fulles són oposades, ternades o verticil·lades, peciolades, la làmina amb 3-9 parells de venes. Les flors són axil·lars, generalment solitàries (excepte S. sylvatica) cridaneres. Els sèpals estan lliures. La corol·la és tubular o inflada, sovint constretes a la boca, de color vermell, taronja, porpra, rarament groc, amb tricomes multicel·lulars en forma de barril en l'entrada del tub. El fruit és una càpsula rostrada seca. Té nombroses llavors, el·lipsoïdals minúscules. El nombre de cromosomes: 2n = 26.

## Distribució i hàbitat

Es distribueixen principalment als Andes d'Amèrica del Sud: a Bolívia, el nord de l'Argentina i sud del Perú. L'espècie S. sylvatica s'estén fins al sud de l'Equador. Creixen a la terra, els bancs de sorra o les roques al bosc; es troba latent en temporades.

## Etimologia

El gènere va ser nomenat en honor de Berthold Carl Seemann (1825-1871), botànic d'origen alemany, col·lector de plantes medicinals i explorador.

## Taxonomia

| Seemannia albescens (Rusby) Fritsch Seemannia benaryi Regel Seemannia dioica Rusby Seemannia gymnostoma (Griseb.) Toursark. Seemannia latifolia Fritsch Seemannia longiflora Fritsch | Seemannia major Baill. Seemannia nematanthodes (Kuntze) K.Schum. Seemannia purpurascens Rusby Seemannia regnelliana Fritsch Seemannia sylvatica (Kunth) Hanst. Seemannia ternifolia Regel Seemannia uniflora Baill. |

## Referències

* ↑ «Seemannia». Tropicos.org. Missouri Botanical Garden. [Consulta: 13 juliol 2010].
* ↑ «Seemannia». Els gèneres de Gesnariaceae Universitat de Viena. [Consulta: 22 juliol 2010].

## Bibliografia

* Wiehler, Selbyana 1: 380-388 (1976), incl. in Gloxinia; Roalson, Boggan, Skog, Zimmer, Taxon 54(2): 389-410 (2005a), molec. syst.; Roalson, Boggan, Skog, Selbyana 25(2): 225-238 (2005b), tax.; Boggan, Gesneriads 56 (3): 26-32 (2006), surv.
* Weber, A. & L.I. Skog (2007 onw.): The genera of Gesneriaceae. Basic information with illustration of selected species. Ed. 2. {{format ref}} http://www.genera-gesneriaceae.at
* Skog, L.I. I J.K. Boggan . 2005: llista de comprovació Mundial de Gesneriaceae : {{format ref}} http://persoon.si.edu/gesneriaceae/checklist.

## Enllaços externs

* (anglès) Seemannia
# Tossal de Sant Quiri

«Tossal de Sant Quiri» té aquests significats:
* Tossal de Sant Quiri (Sarroca de Bellera), muntanya del terme municipal de Sarroca de Bellera (Pallars Jussà)
* Tossal de Sant Quiri (Pobellà i Ancs), cim entre la Torre de Cabdella (Pallars Jussà) i Baix Pallars (Pallars Sobirà)
# Karl Rudolphi

Karl Asmund Rudolphi (1771 – 1832) va ser un naturalista alemany nascut a Suècia i considerat el "pare de l'helmintologia".
Els pares de Rudolphi eren d'ascendència alemanya. Es va doctorar el 1795, per la Universitat de Greifswald, de la qual va ser nomenat Professor d'Anatomia. Va treballar en els camps de la botànica, zoologia, anatomia i fisiologia.
La seva primera gran publicació va ser sobre els cucs paràsits,"Enterozoorum Sive Vermium Intestinalium Historia Naturalis". Aquesta és la primera publicació a descriure els Nematoda. La seva segona publicació, "Synopsis cui accedunt mantissima duplex et indices locupletissima" va ser la primera a detallar el cicle de nematodes importants en humans, com Ascaris lumbricoides.
El 1810 va ser nomenat Professor d'Anatomia i Fisiologia a la Universitat de Berlin. El 1816 va ser elegit membre formal del la Reial Acadèmia Sueca de Ciències.
El 1821, Rudolphi publicà "Grundriss der Physiologie", on argumentava que el gènere humà es podia subdividir en espècies, no pas en races. El seu treball va precedir el racisme científic de l'època nazi a Escandinàvia.
Rudolphi va morir a Berlín el 1832, i va ser succeït a la universitat pel seu alumne Johannes Müller. Hi ha una Medalla Rudolphi per l'excel·lència científica.

## Referències

* ↑ http://www.mathnat.uni-rostock.de/geschichte/kalenderblatt/kalenderblatt-dezember-2013/
# Hoesdorf

Hoesdorf (en luxemburguès: Héischdrefh; en alemany: Hoesdorf) és una vila de la comuna de Reisdorf situada al districte de Diekirch del cantó de Diekirch. Està a uns 32 km de distància de la ciutat de Luxemburg.

## Geografia

Hoesdorf limita a l'est amb el Our, un afluent del Sauer, que forma aquí la frontera amb Alemanya.

## Referències

* ↑ «Hoesdorf». [Consulta: 7 octubre 2015].
# Gran Premi de Turquia

* Aquest article tracta sobre Fórmula 1. Si cerqueu informació sobre motociclisme, vegeu «Gran Premi de Turquia de motociclisme».
El Gran Premi de Turquia és una carrera puntuable pel campionat mundial de Fórmula 1 que es va disputar per primera vegada el 21 d'agost del 2005 a Istanbul, Turquia.
Per aquest gran premi es va construir un nou circuit anomenat Otodrom d'Istambul (barreja de les paraules autòdrom i otomà) a la part asiàtica d'Istanbul, amb una longitud de 5.340 m i un traçat que compren sis revolts a la dreta i vuit a l'esquerra.
Al circuit es disputen les curses en sentit contrari al rellotge.

## Guanyadors del Gran Premi de Turquia

| Any | Pilot | Equip | Resultats |
| 2005 | Kimi Räikkönen | McLaren - Mercedes | Resultats |
| 2006 | Felipe Massa | Ferrari | Resultats |
| 2007 | Felipe Massa | Ferrari | Resultats |
| 2008 | Felipe Massa | Ferrari | Resultats |
| 2009 | Jenson Button | Brawn GP | Resultats |
| 2010 | Lewis Hamilton | McLaren - Mercedes | Resultats |
| 2011 | Sebastian Vettel | Red Bull-Renault | Resultats |
| Font: ||||

## Referències

* ↑ «Istanbul • STATS F1».
# Font de la Fainera

La font de la Fainera és una font de l'antic terme d'Isona, actualment pertanyent al municipi d'Isona i Conca Dellà. És en terres del poble de Biscarri.
Està situada a 1.151 m d'altitud, a la capçalera del barranc de la Fainera, a ponent del Roc de Claret, a la Serra de la Conca, entre dos contraforts de ponent d'aquesta serra: el Serrat de Claret, al nord, i el Serrat de la Borda, al sud. És al nord-nord-oest del Cogulló de Sant Quiri i al nord-est del poble de Biscarri.

## Referències

* ↑ «font de la Fainera». Gran Enciclopèdia Catalana. Grup Enciclopèdia. [Consulta: 18 gener 2023].

## Enllaços externs

* Institut Cartogràfic de Catalunya
# Front Democràtic Cristià

El Front Democràtic Cristià (portuguès Frente Democrática Cristã, FDC) és un partit polític de São Tomé i Príncipe. Fou fundat el 1990 per un sector dissident del Front de Resistència Nacional de São Tomé i Príncipe (FRNSTP) que no va voler integrar-se en la Coalició Democràtica de l'Oposició. Els seus caps eren Afonso dos Santos i Daniel Posser da Costa.
Es va presentar a les eleccions legislatives de São Tomé i Príncipe de 1991, les primeres pluripartidistes, i hi va obtenir escó. Tampoc va obtenir esco a les eleccions de 1994, 1998 i 2002, restant una força gairebé marginal.
El partit va donar suport Fradique de Menezes a les eleccions presidencials del 30 de juliol de 2006. Va obtenir el 60,58% dels vots.
El 12 de febrer de 2009 es va anunciar el descobriment d'un complot contra Menezes que implicava al líder del FDC Arlecio Costa, qui fou arrestat juntament amb 30 persones més. El cap actual és Hamilton Barbosa.

## Referències

* ↑ Aretur S. Banks, Thomas C. Muller. Political Handbook of the World 1998. CSA Publications Binghamton University, 1998, p. 795.
* ↑ Resultats electorals al web de l'Assemblea Nacional
* ↑ "Sao Tome leader 'still in charge'", AFP, 25 February 2009.
* ↑ FDC Arxivat 2018-02-01 a Wayback Machine. al web de la Comissió Electoral de Sao Tomé
# Moreu (desambiguació)

«Moreu» té aquests significats:
* Moreu (Vicia narbonensis), planta herbàcia del gènere de la veça.
* Enric Moreu-Rey, filòleg i escriptor.
* Mamen Moreu, dibuixant de còmics.
* Moreu Cisteller, bandoler del segle xvi.
# Saritaea

Saritaea és un gènere de plantes amb flor de la família Bignoniaceae.

## Taxonomia

* Saritaea magnifica
* Saritaea triplinervia

## Referències

* ↑ Mobot (anglès)

## Enllaços externs

* Botànica (italià)
* Cercador de plantes(alemany)
# Trichomycterus punctulatus

Trichomycterus punctulatus és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 14,5 cm de llargària total.

## Distribució geogràfica

Es troba a l'oest del Perú.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Cuvier, G. & A. Valenciennes. 1846. Histoire naturelle des poissons. Tome dix-huitième. Suite du livre dix-huitième. Cyprinoïdes. Livre dix-neuvième. Des Ésoces ou Lucioïdes. Hist. Nat. Poiss. v. 18: i-xix + 2 pp. + 1-505 + 2 pp., Pls. 520-553.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kataller Toyama

El Kataller Toyama és un club de futbol japonès de la ciutat de Toyama.

## Història

El club nasqué el 10 de setembre de l'any 2007 després de la fusió dels clubs ALO's Hokuriku (propietat de Hokuriku Electric Power Company) i YKK AP FC (propietat de l'empresa YKK). Es creà un nou organisme amb el nom de Cívic Futbol Club Equip de la Prefectura de Toyama. L'any 2009 debutà a la J. League. El club competeix amb el nom de Kataller Toyama.

## Enllaços externs

* Web oficial
# Hoelita

La hoelita és un mineral de la classe dels compostos orgànics. Rep el seu nom d'Adolf Hoel (1879.1964), geòleg i investigador polar noruec. Ell va dirigir l'expedició durant la qual es va trobar el mineral.

## Característiques

La hoelita és una substància orgànica de fórmula química C$_{14}$H₈O₂. Cristal·litza en el sistema ortoròmbic.
Segons la classificació de Nickel-Strunz, la hoelita pertany a «10.CA - Miscel·lània de minerals orgànics» juntament amb els següents minerals: refikita, flagstaffita, abelsonita, kladnoïta, guanina, tinnunculita, urea i uricita.

## Formació i jaciments

Va ser descoberta l'any 1922 a la mina de carbó Pyramiden, a l'illa de Spitsbergen de l'arxipèlag Svalbard (Noruega). També ha estat descrita a la mina Carola, a Freital (Saxònia, Alemanya), i a dos indrets de la regió de Bohèmia (República Txeca): la mina Kateřina, a Radvanice, i la mina de Kladno, a Libušin.

## Referències

* ↑ «Hoelite» (en anglès). Mindat. [Consulta: 31 octubre 2016].
# Gran Premi de la vila de Geel

El Gran Premi de la vila de Geel fou una competició ciclista belga que es disputava a Geel, a la província d'Anvers. La cursa fou creada el 1996 i el 2010 va entrar a formar part del calendari de l'UCI Europa Tour. El 2013 es disputà per darrera vegada. La crisi econòmica en provocà la seva desaparició.

## Palmarès

| Any | Vencedor | Segon | Tercer |
| 1996 | Geert Omloop | Christian Van Dartel | Davy Baptist |
| 1997 | Mathew Hayman | Daniël van Elven | Mikael Wranqvist |
| 1998 | Andy Vidts | Sven Nys | Björn Leukemans |
| 1999 | Peter Lernout | Max Becker | Marc Vlijm |
| 2000 | Tom Boonen | Kevin Proost | Andy Cappelle |
| 2001 | Ruud Verbakel | Jeroen Goffin | Marco Bos |
| 2002 | Wouter Van Mechelen | Pieter Ghyllebert | Gert Steegmans |
| 2003 | Steven Caethoven | Dwight Desaever | Kor Steenbergen |
| 2004 | Steven Vanden Bussche | Rik Kavsek | Romain Fondard |
| 2005 | Kevin Neirynck | Kevin Van Den Eeckhout | Evert Verbist |
| 2006 | Kevin Van Den Eeckhout | Frank Van Kuik | Jurgen François |
| 2007 | Gediminas Bagdonas | Aidis Kruopis | Maxime Vantomme |
| 2008 | Joeri Clauwaert | Bjorn Coomans | Dieter Cappelle |
| 2009 | Jens Keukeleire | Gregory Joseph | Joeri Clauwaert |
| 2010 | Timothy Dupont | Bjorn Meersmans | Matthew Brammeier |
| 2011 | Sam Bennett | Jonas Van Genechten | Dries Depoorter |
| 2012 | Tom Van Asbroeck | Michael Van Staeyen | Benjamin Verraes |
| 2013 | Yves Lampaert | Antoine Demoitié | Tom Devriendt |

## Referències

* ↑ «G.P van de stad Geel (Bel) - Cat.1.2». [Consulta: 31 desembre 2022].
* ↑ Renaud Collette. «Top Compétition 2014 : Les équipes et le calendrier», 14-12-2013.
* ↑ Renaud Collette. «Le Grand Prix de la ville de Geel est annulé», 03-12-2013.

## Enllaços externs

* Fitxa a cyclebase.nl
* Fitxa a sitiodeciclismo.net
# Front Cívic Unit (Tanzània)

El Front Cívic Unit (suahili: Chama Cha Wananchi, significa literalment Partit dels Ciutadans, en anglès: Civic United Front o CUF) és un partit liberal en Tanzània. Encara que té una base nacional, la major part del suport del CUF prové de les illes de Zanzíbar, Unguja i Pemba. El partit és membre de la Internacional Liberal.

## Història

El Front Cívic Unit es va formar el 28 de maig de 1992 mitjançant la fusió de dos moviments existents: KAMAHURU, un grup de pressió per a la democratització de Zanzíbar, i el Moviment Cívic, una organització de drets humans amb seu en el continent.
Molts dels líders del CUF eren antics partidaris del partit governant Chama Cha Mapinduzi (CCM), alguns dels quals havien estat expulsats per disputes sobre la política del partit i del govern. El partit va rebre ple reconeixement el 21 de gener de 1993.

## Lideratge

* Ibrahim Lipumba, President Nacional
* Abass Juma Muhunzi, Vicepresident
* Magdalena Sakaya, Secretària General Adjunta (Tanzània continental)
* Nassor Mazrui, Secretari General Adjunt (Zanzíbar)Lipumba (esquerra) i Hamad (dreta) en una conferència de premsa en Pemba després de la seva victòria en les eleccions parcials.

## Història electoral
### Eleccions presidencials

| Elecció | Candidat de partit | Vots | % | Resultat |
| 1995 | Ibrahim Lipumba | 418,973 | 6.43 | Derrota |
| 2000 | Ibrahim Lipumba | 1,329,077 | 16.26 | Derrota |
| 2005 | Ibrahim Lipumba | 1,327,125 | 11.68 | Derrota |
| 2010 | Ibrahim Lipumba | 695,667 | 8.28 | Derrota |
| 2015 | No es va presentar | No es va presentar | No es va presentar | No es va presentar |
| 2020 | Ibrahim Lipumba | 72,885 | 0.49 | Derrota |

### Eleccions d'Assemblea nacional

| Elecció | Vots | % | Escons | +/– | Posició | Govern |
| 1995 | 323,432 | 5.02% | 28 / 285 | Nou | 3r | Oposició |
| 2000 | 890,044 | 12.54 | 21 / 285 | 9 | 2n | Oposició |
| 2005 | 1,551,243 | 14.3 | 30 / 323 | 9 | 2n = | Oposició |
| 2010 | 818,122 | 10.61 | 36 / 357 | 6 | 3r | Oposició |
| 2015 | 1,257,765 | 8.63 | 42 / 393 | 6 | 3r = | Oposició |
| 2020 | | | 2 / 393 | 40 | 4t | Oposició |

## Referències

* ↑ John Ndembwike. Tanzania: Profile of a Nation. New Africa Press, 2009, p. 119–. ISBN 978-9987-9308-1-4.
* ↑ «Civic United Front at Liberal International». Liberal International. Arxivat de l'original el 2020-02-22. [Consulta: 29 agost 2020].
* ↑ «Tanzania: High Court rules Prof Lipumba is CUF chairman». The Citizen, 18-03-2019.

## Enllaços externs

* Front Cívic Unit - Lloc web oficial
# Moretó (Argelaguer)

Moretó, també escrit Morató, és un mas a la plana, proper al nucli urbà d'Argelaguer (la Garrotxa). Es tracta d'un gran casal de planta rectangular i ampli teulat a dues aigües, amb els vessants vers les façanes principals. Disposa de baixos i dos pisos superiors.
Es destaca la façana de ponent amb dos pisos d'arcades; cada un d'ells té cinc obertures de punt rodó. Les altres tres façanes de la masia de Morató disposen de petites obertures distribuïdes asimètricament; el casal va ésser bastit amb pedra poc escairada del país, llevat dels carreus ben tallats que s'empraren per fer les cantonades.
No es disposa de dades històriques sobre el mas Morató però per la seva estructura arquitectònica es tracta d'una obra realitzada al segle xviii, amb una ampliació pel costat oest feta en el decurs de la centúria següent.

## Referències

* 1 2 3 «MASIA MORATÓ - MORETÓ». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 novembre 2020].
# Shushan (cràter)

Shushan és un cràter d'impacte en el planeta Venus de 8,5 km de diàmetre. Porta el nom d'un antropònim armeni, i el seu nom va ser aprovat per la Unió Astronòmica Internacional el 1997.

## Referències

* ↑ «Shushan». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Trichomycterus punctatissimus

Trichomycterus punctatissimus és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 28 cm de llargària total.

## Distribució geogràfica

Es troba al Brasil.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Castelnau, F. L. 1855. Poissons. A Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2: i-xii + 1-112, Pls. 1-50.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hudhayl

Els hudhayl és una tribu de l'Aràbia Saudita amb territori original a la zona entre la Meca i Taif, emparentats als quraixites.
La tribu fou una de les primera a adorar ídols. Després del 622 els hudhayl dirigits pel clan Lihyan, es van posar del costat dels seus parents de la Meca contra Mahoma i foren derrotats per Abd Allah ibn Unays al-Djuhani dels Banu Wabra. Després van esdevenir musulman.
Al segle x foren expulsats dels seus territoris pels Banu Sad amb el suport d'Udjdj ibn Sakh (o ibn Hadjdj) que probablement era el governador abbàssida de la Meca (pel nom, d'origen turc). La tribu encara existeix però el seu territori és a l'est de Taif, amb centre a Kara. El seu assentament tradicional principal fou l'oasi d'al-Zayma.

## Bibliografia

H. Philby, The heart of Arabia, Londres 1922.
# Filtre de Butterworth

El filtre de Butterworth és un dels filtres electrònics més simples, dissenyat per a produir la resposta més plana que sigui possible fins a la freqüència de tall. És a dir, la sortida es manté constant quasi fins a la freqüència de tall, després disminueix a raó de 20n decibel dB per dècada (ó ~6n dB per octava), on n és el nombre de pols del filtre. El filtre de Butterworth més bàsic és el típic filtre passa baix de primer orde, el qual pot ser modificat a un filtre passa alt o afegir en sèrie altres formant un filtre passa banda o elimina banda i filtres d'ordres majors.
La resposta en freqüència del filtre és màximament plana (amb les mínimes ondulacions) a la banda passant. Vist en un diagrama de Bode amb escala logarítmica, la resposta decau linealment des de la freqüència de tall cap a menys infinit. Per a un filtre de primer ordre són -20 dB per dècada (aprox. -6dB per octava).
El filtre de Butterworth és l'únic filtre que manté la seva forma per a ordres superiors (només amb una caiguda de més pendent a partir de la freqüència de tall).
Aquest tipus de filtres necessita un major orde per uns mateixos requisits en comparació amb altres filtres com ara els de Chebyshev.

## Història

Va ser descrit per primer cop per l'enginyer britànic S. Butterworth, (Va refusar expressament publicar el seu primer nom; es creu que era Stephen) al seu llibre "On the Theory of Filter Amplifiers", Wireless Engineer (també anomenat Experimental Wireless and the Radio Engineer), vol. 7, 1930, pp. 536-541.

## Disseny

Si anomenen H a la resposta en freqüència, s'ha de complir que les 2N-1 primeres derivades de $\left|H(\Omega )\right|^{2}$ siguin zero per a $\Omega =0$ i $\Omega =\infty$. Únicament te pols i la funció de transferència és:
$\left|H(\Omega )\right|^{2}={1 \over {1+(\Omega /\Omega _{c})^{2N}}}$
on N és l'ordre del filtre, $\Omega _{c}$ és la freqüència de tall (a la que la resposta cau 3 dB per sota de la banda passant) i $\Omega$ és la freqüència analògica complexa ($\Omega$=j w).
El disseny és independent de la implementació, que pot ser per exemple mitjançant cèl·lules de Sallen-Key o Rauch, components discrets, etc.

### Implementació digital

Implementacions digitals del Butterworth i altres filtres estan habitualment basades en el mètode de la transformació biliniar o el de la transformada Z, dos mètodes diferents per discretitzar un disseny d'un filtre analògic. En el cas dels filtres com el Butterworth, el mètode de la transformada Z és equivalent al mètode de l'impuls invariant. Per ordres majors, els filtres digitals són sensibles als errors de quantització, així que són habitualment calculats en cascada de seccions biquaternàries, més una secció de primer o tercer ordre per als d'ordre imparell.

## Referències

* ↑ UPCTERM, Terminologia Tècnica Multilingüe. Universitat Politècnica de Catalunya

## Vegeu també

* Electrònica analògica

### Altres tipus de filtres

* Filtre el·líptic
* Filtre de Bessel
* Filtre digital